31993R3518
L 320/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3518/93 НА КОМИСИЯТА
от 21 декември 1993 година
относно промяна на кода на продукт, посочен в член 1 от Регламент (ЕИО) № 404/93 на Съвета относно общата организация на пазара на банани
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за промяна на номенклатурата на Общата митническа тарифа, използвана за селскостопанските продукти (1), изменен с Регламент (ЕИО) № 3209/89 (2), и по-специално член 2, параграф 1 от него,
като има предвид, че Регламент (ЕИО) № 2505/92 на Комисията от 14 юли 1992 г. за изменение на приложения I и II към Регламент (ЕИО) № 2658/87 на Съвета относно тарифната и статистическа номенклатура и относно Общата митническа тарифа (3) съдържа Комбинираната номенклатура, която понастоящем е в сила;
като има предвид, че кодът от Комбинираната номенклатура, използван в член 1 от Регламент (ЕИО) № 404/93 на Съвета (4) за обозначаване на замразени банани, е този, който бе в сила през 1992 г., и че той не отговаря на този, който е в сила от 1993 г.; като има предвид, че в резултат на това този код следва да бъде променен;
като има предвид, че тази промяна трябва да започне да действа от датата на влизане в сила на горепосочения регламент;
като има предвид, че мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 2 от Регламент (ЕИО) № 404/93 описанието на стоките, включени в код по КН „ex 0811 90 90 Замразени банани“ се заменя с описанието „ex 0811 90 99 Замразени банани“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Прилага се от 1 юли 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1993 година.